عبد العلیم صدیقی

عبد العلیم صدیقی (پیدائش: 3 اپریل 1892ء— وفات: 22 اگست 1954ء مدینہ منورہ) مولانا شاہ احمد نورانی کے والد اور ایک بلند پایہ عالم دین تھے۔

 پیدائش 
محمد عبد العلیم صدیقی قادری 15 رمضان المبارک 1310ھ بمطابق 3 اپریل 1892ء کو شہرِ میرٹھ یوپی بھارت میں قاضی مفتی شاہ عبد الحکیم صدیقی قادری کے ہاں پیدا ہوئے۔

 خاندان 
معروف ادیب و شاعر حضرت مولانا اسماعیل میرٹھی ان کے چچا تھے۔ شاہ عبد العلیم صدیقی نجیب الطرفین صدیقی تھے۔ چنانچہ آپ کا سلسلۂ نسب 36 ویں پشت میں حضرت محمد بن ابو بکر صدیق رضی اللہ تعالیٰ عنہما تک اور سلسلۂ نسب 32 ویں پشت میں حضرت ابو بکر صدیق رضی اللہ تعالیٰ عنہ تک پہنچتا ہے۔ آپ کے مورث اعلیٰ حضرت مولانا قاضی حمید الدین صدیقی خجندی 1525ء میں ظہیر الدین محمد بابر بادشاہ کے ہمراہ ہندوستان تشریف لائے تھے۔ اس طرح آپ کے آبا و اجداد میں سے کئی حضرات قاضی القضات کے منصب پر فائز رہے۔

 تعلیم و تربیت 
آپ نے اردو، عربی اور فارسی کی ابتدائی تعلیم گھر پر ہی اپنے والد بزرگوار سے حاصل کی چار سال دس ماہ کی عمر میں قرآن مجید ناظرہ ختم کیا اور صرف سات سال کی عمر میں قرآن پاک مکمل حفظ کر لیا۔ بعد ازاں، مدرسۂ عربیہ اسلامیہ، میرٹھ، میں داخل ہوئے۔ تین جمادی الاخریٰ 1322ھ (اگست 1904ء) کو والد ماجد کا سایہ سر سے اٹھا، تو بقیہ تعلیم و تربیت آپ کے بھائی علامہ احمد مختار صدیقی نے کی۔ پھر انھوں نے مدرسہ قومیہ عربیہ، میرٹھ، میں داخلہ لیا اور 1326ھ میں امتیازی حیثیت سے درسِ نظامی کی سند حاصل کی۔ دینیات کے موضوع پر نیشنل عربک انسٹی ٹیوٹ سے ڈپلوما کیا۔ بعد ازاں بی۔ اے کیا اور پھر وکالت کا امتحان پاس کر کے الٰہ آباد یونیورسٹی سے ایل۔ ایل۔ بی کی سند حاصل کی۔ میرٹھ کے مشہور حکیم احتشام الدین صاحب سے فن حکمت (علمِ طب) سیکھا

 حوالہ جات 

 بیرونی حوالہ جات 
-العلیم-صدیقی-۔۔۔ -والدِ-ماجدامام-شاہ-احمد-نورانی۔7254/ علامہ شاہ محمد عبد العلیم صدیقی۔۔۔ والد ماجد امام شاہ احمد نورانی از قلم ندیم احمد ندیم قادری نورانی

زمرہ:احمد رضا خان کے خلفا
زمرہ:بھارت کے سنی علما
زمرہ:بھارت میں اسلام
زمرہ:بھارتی مسلم شخصیات
زمرہ:بریلوی مکتب فکر کی شخصیات
زمرہ:بنگلہ دیش میں اسلام
زمرہ:بیسویں صدی کے مسلمان محققین اسلام
زمرہ:پاکستان کے سنی علما
زمرہ:پاکستان میں اسلام
زمرہ:سنگاپور کی مساجد
زمرہ:سنگاپور میں اسلام
زمرہ:سنی صوفیاء
زمرہ:صوفی اساتذہ
زمرہ:علماء علوم اسلامیہ
زمرہ:علمائے اہلسنت
زمرہ:کارکنان تحریک پاکستان
زمرہ:ملائیشیا میں اسلام
زمرہ:مہاجر شخصیات
زمرہ:میرٹھ کی شخصیات
زمرہ:1892ء کی پیدائشیں
زمرہ:1954ء کی وفیات

زمرہ:پاکستان کو بھارتی تارکین وطن